Държавен вестник, бр. 4, 2011 г., стр. 1

Сряда, 12 януари 2011 г.	
София	
Цена 0,80 лв.
ОФИЦИАЛНО ИЗДАНИЕ НА РЕПУБЛИКА БЪЛГАРИЯ
ДЪРЖАВЕН ВЕСТНИК
ИЗВЪНРЕДЕН
БРОЙ 
4
ОФИЦИАЛЕН РАЗДЕЛ
МИНИСТЕРСКИ СЪВЕТ
РЕШЕНИЕ № 972
ОТ 29 ДЕКЕМВРИ 2010 Г.
за приемане на Политика в областта на елек­
тронните съобщения на Република България
На основание чл. 7, ал. 1 от Закона за елек­
тронните съобщения
МИНИСТЕРСКИЯТ СЪВЕТ
Р Е Ш И :
1. Приема Политика в областта на елек­
тронните съобщения на Република България 
съгласно приложението.
2. Отменя Решение № 885 на Министерския 
съвет от 2004 г. за приемане на Актуализирана 
секторна политика в далекосъобщенията на 
Република България (ДВ, бр. 104 от 2004 г.).
За министър-председател:
Цветан Цветанов
За главен секретар на Министерския съвет:
Веселин Даков
Приложение 
към т. 1
ПОЛИТИКА В ОБЛАСТТА 
НА ЕЛЕКТРОННИТЕ СЪОБЩЕНИЯ 
НА РЕПУБЛИКА БЪЛГАРИЯ
I. Въведение
Развитието на електронните съобщения влияе 
върху всички останали отрасли на икономиката. 
Използването на съвременни електронни съоб­
щителни услуги създава условия за повишаване 
производителността на труда, подобряване ка­
чеството на живот и възможностите за по-добро 
социално включване. Неслучайно секторът на 
електронните съобщения е ключов за пости­
гане на целите на Лисабонската стратегия за 
развитие на икономика, базирана на знанието. 
Политиката за развитие на електронните съ­
общения е в интерес на обществото за постигане 
на ускорен икономически растеж, повишаване 
на конкурентоспособността и подобряване 
благосъстоянието на българските граждани във 
всички региони на страната. 
Министерството на транспорта, информаци­
онните технологии и съобщенията (МТИТС) 
изготвя и провежда цялостната държавна по­
литика в областта на електронните съобщения, 
информационните технологии и пощенските 
услуги.
При изготвянето на Политиката в областта 
на електронните съобщения са взети предвид 
следните документи:
• Актуализираната секторна политика в 
далекосъобщенията 2004 г.;
• Националният план за развитие на Репу­
блика България 2007 – 2013 г.;
• Законът за електронните съобщения;
• Държавната политика по планиране и 
разпределение на радиочестотния спектър;
• Националният план за разпределение на 
радиочестотния спектър;
• Планът за въвеждане на наземно цифрово 
телевизионно радиоразпръскване (DVB-T) в 
Република България;
• решения и препоръки на Международния 
съюз по далекосъобщения (ITU) и на Европей­
ската конференция по пощи и далекосъобщения 
(СЕРТ), стандарти и стандартизационни доку­
менти на Европейския институт за стандарти­
зация в далекосъобщенията (ETSI);
• директиви, регламенти, решения, резолю­
ции, заключения и препоръки на Европейския 
съюз (ЕС).
Политиката в областта на електронните съ­
общения е изготвена на основание чл. 7, ал. 1 
от Закона за електронните съобщения.
II. Цел и дейности
Целта на политиката в областта на елек­
тронните съобщения е да осигури лесен дос­
тъп на населението и бизнеса до съвременни, 
ефективни, качествени и сигурни електронни 
съобщителни услуги чрез създаване на условия 
за развитие на сектора на електронни съобще­
ния, насърчаване на инвестиционната политика 
и внедряване на технологични нововъведения. 
Тези електронни съобщителни услуги трябва в 
максимална степен да задоволят нуждите на 
потребителите от гледна точка на начина, по 
който те се предоставят, цената и качеството 
им. Основните средства за постигане на тази 
цел са:
• поддържане на условия за свободна и 
ефективна конкуренция;
• развитие на съвременна електронна съоб­
щителна инфраструктура;
• ефективно управление на ограничените 
ресурси;